དེ་ཡང་ཟླ་༧ཚེས་༡ཉིན་རྒྱལ་ས་ལྡི་ལི་རུ་ཤྲཱི་ལངྐ་དང་།མ་ཡན་མཱར།ཐའི་ལེནྜི།ཝི་ཏི་ནམ།ཐའེ་ཝན།དེ་བཞིན་རྒྱ་གར་བཅས་ནས་ཕེབས་པའི་ནང་པའི་སྐུ་ཚབ་དང་བོད་བརྒྱུད་ནང་བསྟན་གྱི་སྐུ་ཚབ་དབར་དམ་ཆོས་འདུལ་བའི་བགྲོ་གླེང་ཐེངས་གཉིས་པའི་ཚོགས་མགོན་དུ་ཆིབས་བསྒྱུར་བསྐྱངས་སྟེ་བཀའ་སློབ་སྩལ་བ་དང་།ཚེས་༢ཉིན་ལྡི་ལི་མངའ་སྡེ་གཞུང་གིས་གཞུང་འབྲེལ་སློབ་གྲྭ་ཡོངས་ཀྱི་སྔོན་འགྲོ་ནས་འཛིན་རིམ་༨བར་གྱི་སློབ་ཚན་ནང་མི་ཚེའི་ནང་བདེ་སྐྱིད་བསྐྲུན་ཐབས་སྐོར་གྱི་སློབ་ཚན་གསར་འཇུག་གཏན་འབེབ་གནང་ཡོད་པའི་དབུ་འབྱེད་མཛད་སྒོར་གདན་ཞུ་ཞུས་དོན་ལྟར་ཆིབས་བསྒྱུར་བསྐྱངས་ནས་སློབ་གྲྭ་སྟོང་གཅིག་གི་སློབ་སྤྱི་དང་།དགེ་རྒན་བཞི་སྟོང་བཅས་ཁྱོན་སློབ་སྤྱི་དང་དགེ་རྒན་སྟོང་ལྔ་ལ་བཀའ་སློབ་སྩལ།